**4. Informacija o završetku projekta “Modernizacija školskih kurikuluma” - Primjena inovativnih metoda podučavanja i komunikacije sukladno smjernicama ruralnog razvoja**

Završen je projekt “modernizacije školskih kurikuluma u Poljoprivrednoj školi Stanka Ožanića. Grad Zadar bi je partner na projektu.

Kroz 12 mjeseci trajanja projekta ukupne vrijednosti 1.291.635,00 kn pružila se potpora Poljoprivrednoj, prehrambenoj i veterinarskoj školi Stanka Ožanića u razvoju i primjeni suvremenog i inovativnog odgojno-obrazovnog pristupa kako bi razvili kompetencije i stekli kvalifikacije za povećanu zapošljivost i samozapošljivost svojih učenika

Projektom je:

* Osuvremenjen školski kurikulum za srednjoškolsko obrazovanje za smjer agroturistički tehničar u Poljoprivredno, prehrambeno, veterinarskoj školi Stanka Ožanića
* Škola je osposobljena za interaktivan rad s učenicima primjenom suvremenih alata i metoda u praktičnoj i teoretskoj nastavi (edukacija o proizvodnji jagoda i hidroponskom uzgoju (U sklopu ove edukacije predavanja je držao vodeći izraelski stručnjak u ovom području Eli Matan iz tvrtke Netafim), tečaj općeg engleskog jezika, tečaj informatike i pedagoška dimenzija izrade, realizacije i vrednovanja školskog kurikuluma)
* Održane su edukacije za učenike: edukacija o proizvodnji jagoda i hidroponskom uzgoju, tečaj poslovnih vještina i tečaj marketinški vještina.
* Podignuta razina kvalifikacije 55 učenika čime im se povećala konkurentnost na tržištu rada
* Provedena je analiza stvarnih potreba tržišta i kreiran je plan za buduće aktivnosti škole
* Podignut je hidroponski sustav za uzgoj jagoda na otvorenom ispred škole i u zatvorenom prostoru na Babindubu

Završetkom projekta školi je ostao osuvremenjen kurikulum te značajno iskustvo koje će im omogućiti daljnje unaprijeđenje školskih programa te pripremu učenika za tržište rada. Osim novog programa, školi I učenicima ostala su vrijedna saznanja o suvremenom načinu plasteničkog uzgoja jagoda (hidroponski uzgoj), a putem kojeg će generacije učenika moći steći praktična I suvremena znanja o uzgoju.

Vrlo vjerojatno projekt će doživjeti nastavak kroz nabavku laboratorija za prozivodnju mikro sadnica biljaka, a putem kojeg učenici mogu steći nova znanja o ovom načinu proizvodnje sadnica.